Ula d tamacahut, ad tt-naf tebna ɣef tɣessa-ines i tt-yessemgarden ɣef tewsatin niḍen, tebna ɣef tegnit n tazwara ideg nettaf iwudam ttidiren deg talwit, ma yella d tagnit tis snat d tagnit n wugur ideg d-naf aṭas n tmukrisin d yiɛewwiqen i d-yettasen d azrar n tigawin yettwaceklen. Nettaf aṣaḍ yekkat ad yaweḍ ɣer yiswi-ines maca imnamaren si tama-nsen siwɛiren fell-as tamsalt ur t-ttaǧǧan ara, acu kan aṣaḍ s tiḥerci-ines d tezmert-ines yessewhamen, s lemɛawna n yimalalen yettaweḍ ɣer yixef n tkerrist, s waya i d-tettas tegnit n taggara i yellan d tagnit n lferḥ ideg yettaweḍ waṣaḍ ɣer lebɣi-s, tettili-d tameɣra n ssebɛa wussandsebɛawuḍan.